જાતીય સતામણીના પ્રકરણમાં એનએસયુઆઇએ મંગળવારે ભવનમાં જઇ પ્રોફેસર નિલેશ પંચાલની નેમપ્લેટની તોડફોડ કરી હંગામો મચાવ્યા બાદ રજિસ્ટ્રાર અને ઇન્ચાર્જ કુલપતિને આવેદનપત્ર પાઠવ્યું હતું. આવેદનપત્રમાં એવી રજૂઆત કરી હતી કે લંપટ પ્રોફેસર વિરુધ્ધ જાતીય સતામણીની લેખિત ફરિયાદ આવ્યા પછી પણ તેની ઉપર પગલાં લેવા માટે પાછીપાની કરી રહ્યા છો. એક નારી તરીકે અન્ય નારીની વેદનાને વાચા આપવાના બદલે ચારિત્રહીન વ્યક્તિને રક્ષણ પૂરું પાડી તમોએ વ્યક્તિગત અને કુલપતિપદની મર્યાદા પાળી નથી. જો આ પ્રકરણમાં તાત્કાલિક પગલાં લેવામાં નહીં આવે તો શહીદ ભગતસિંહના માર્ગે આંદોલન ચલાવવામાં આવશે.